**DĖL LĖŠŲ SKYRIMO**

2021 m. rugpjūčio 27 d. Nr. DĮV-938

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.2 papunkčiais ir atsižvelgdamas Vingininkų kaimo bendruomenės pirmininkės 2021 m. rugpjūčio 24 d. prašymą Nr. 2 „Dėl lėšų skyrimo“, Biržų Lauko kaimo bendruomenės pirmininkės 2021 m. liepos 15 d. prašymą „Dėl elektros galingumo ir elektros apmokėjimo“, Šilalės krašto neįgaliųjų sąjungos pirmininkės 2021 rugpjūčio 3 d. prašymą, Upynos miestelio bendruomenės pirmininkės 2021 m. birželio 30 d. prašymą Nr. 5 „Dėl finansavimo skyrimo“, Varsėdžių kaimo bendruomenės pirmininkės 2021 m. liepos 29 d. prašymą „Dėl paramos Šv. Roko atlaidams“, Šilalės rajono visuomeninių jaunimo organizacijų sąjungos „Apskritasis stalas“ pirmininkės 2021 m. rugpjūčio 16 d. prašymą Nr. MS-38 „Prašymas kompensuoti išlaidas“, VšĮ „Draugužiai“ vadovo 2021 m. rugpjūčio 11 d. prašymą Nr. 2 „Prašymas dėl paramos laisvalaikio organizavimui“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 3 118,0 Eur:

1.1. Vingininkų kaimo bendruomenei – 250,0 Eur (padengti projektoriaus ekrano įsigijimo išlaidas);

1.2. Biržų Lauko kaimo bendruomenei – 150,0 Eur (padengti komunalinių paslaugų (elektros) išlaidų dalį);

1.3. Šilalės krašto neįgaliųjų sąjungai – 800,0 Eur (padengti stogo remonto išlaidų dalį);

1.4. Upynos miestelio bendruomenei – 611,0 Eur (prisidėti prie projekto „Laisvalaikio erdvė Upynos miestelio bendruomenėje“ įgyvendinimo išlaidų);

1.5. Varsėdžių kaimo bendruomenei – 400,0 Eur (padengti Šv. Roko atlaidams skirto koncerto išlaidas);

1.6. Šilalės rajono visuomeninių jaunimo organizacijų sąjungai „Apskritasis stalas“ – 107,0 Eur (padengti marškinėlių gamybos išlaidas);

1.7. VšĮ „Draugužiai“ – 800,0 Eur (padengti sporto klubo veiklos išlaidų dalį).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Tadas Bartkus